**Referat af bestyrelsesmøde i Seminariet,**

**Gedved Kultur & Medborgerhus d.29.3.2016**

Deltagere: alle, ingen afbud.

1. Gennemgang af referat fra sidst. Det var Søren og ikke Martin, som introducerede navnet: ”Seminariet.” Men det officielle navn er Den Selvejende institution Gedved Kultur & - Medborgerhus. Alle i byen siger jo bare ”Seminariet” derfor blev det bestemt at bruge dette navn, dog uden at der skal være en generalforsamlingsændring med alt, hvad det indebærer.
2. Der var ingen dagsorden udsendt, idet mødet overordnet handlede om konstituering efter den nyligt afholdte generalforsamling.

 Alle poster blev fordelt som før generalforsamlingen. Ingen forandring!

Formand: Birgitte Feldborg

Næstformand: Niels Arne Kærgaard

Kasserer: Else Brendstrup

Martin Frydenlund

Søren Jochumsen

Bodil Beck

Susanne Kyndesen

Birthe Bjørslev, sekretær.

1. Situationen med, at forpagtningsaftalen med Jimmy omkring Cafeen har mistet et stort indtægtskilde ved Jimmys bortrejse pr. 1. april blev grundigt analyseret. Der er ikke kommet nogen henvendelser på Bestyrelsens annoncer vedr. forpagtning. Altså ingen ny forpagter hverken nu eller i nærmeste fremtid. Er det for dyrt? Er det for langt uden for Horsens, Er der ikke et livsgrundlag for en familie i forpagtningen? Spørgsmålene var mange, men ikke svarene. Alle medlemmer af Bestyrelsen må gøre, hvad de kan: sætte annoncer med stillingsbeskrivelserne op, kontakte relevante personer og steder, tænke ud ad boxsen, kontakte branchen og så i øvrigt håbe på det bedste….
2. Birgitte orienterer Per Hansen, CASA om situationen. Hvis vi ikke får en indtægt fra Cafeen, så kan vi ikke fortsætte med at drive Seminariet……
3. Næste møde er den 2. maj hos Birgitte.

Birthe Bjørslev - referent